GiliGold/VAD_KnessetCorpus huggingface dataset:
יואב קיש: האם הוא יכול להגיש שוב בקשה אחרי זה?
<ארבל אסטרחן: רק אם הם לא התחילו לדון בזה.
<ארבל אסטרחן: אפשר לבקש העברה מוועדה לוועדה רק אם ועדה לא התחילה לדון.
<אתי בן יוסף: הוא ביקש כבר העברה מוועדה לוועדה וחזר בו.
<ארבל אסטרחן: הוא יכול לבקש, רק אם ועדת המדע לא תתחיל לדון, אחרת זה רק בהסכמות.
יואב קיש: איפה חבר הכנסת אלי כהן שיציג את הבקשה השנייה?
יואב קיש: אם כך, אני סוגר את הישיבה, נתכנס שוב ב-14:45.
יואב קיש: יש לנו שני נושאים על סדר היום.
יואב קיש: אחד זה בקשת מזכירת הכנסת על שינוי בפתיחת ישיבת הכנסת ביום שלישי, מחר, כ"ז בתמוז התשע"ו, ה-2 לאוגוסט 2016.
יואב קיש: מר נאזם באדר פה, איתנו.
נאזם בדר: אני אתקן: בקשת יושב ראש הכנסת.
יואב קיש: היא חתומה.
נאזם בדר: באמצעות מזכירת הכנסת.
יואב קיש: בקשת יושב ראש הכנסת, בהתאם לסעיף 19(א)(1) לתקנון הכנסת, מבקש יושב ראש הכנסת, חבר הכנסת יולי יואל אדלשטיין, את אישורה של ועדת הכנסת לשנות את פתיחת ישיבת הכנסת – מחר, יום שלישי, לשעה 13:00.
יואב קיש: מר נאזם באדר, אתה רוצה להגיד משהו על זה?
נאזם בדר: לא, לא, זה כתוב: מ-16:00 ל-13:00 - - -
יואב קיש: כתוב.
יואב קיש: זה בגלל שיש לנו יום ארוך.
יואב קיש: אני חושב שזה הגיע בהסכמות קואליציה-אופוזיציה.
יואב קיש: אם זה לא היה בהסכמות, אז כנראה שלא הייתי מביא את זה להצבעה.
יואב קיש: אבל מכיוון שידועות לי ההסכמות, אז אני מביא את זה להצבעה.
יואב קיש: הצבעה בעד – פה אחד נגד – אין נמנעים – אין בקשת יושב ראש הכנסת בדבר שינוי שעת פתיחת ישיבת הכנסת ביום שלישי, כ"ז תמוז התשע"ו, 2.8.2016, נתקבלה.
יואב קיש: אנחנו עוברים למיזוג הצעות חוק.
יואב קיש: יש לנו מכתב מחבר הכנסת ניסן סלומינסקי, יושב ראש ועדת החוקה, חוק ומשפט.
יואב קיש: על פי החלטת ועדת החוקה, חוק ומשפט לתקנון הכנסת, סעיף 84(ד), מבקשים לאשר את מיזוג הצעות החוק הבאות לקריאות שנייה ושלישית כהצעת חוק אחת:
יואב קיש: הצעת חוק נציבות תלונות הציבור על מייצגי המדינה בערכאות, התשע"ו-2016; והצעת חוק נציבות ביקורת על מערך התביעה וייצוג המדינה בערכאות, התשע"ו–2015, של חברת הכנסת ציפי לבני.
יואב קיש: חבר הכנסת רוברט אילטוב, אתה רוצה להתייחס?
יואב קיש: אני בעד לקבל את המלצת יושב ראש הוועדה.
יואב קיש: הצבעה בעד – פה אחד נגד – אין נמנעים – אין הבקשה למזג את הצעת החוק נתקבלה.
יואב קיש: אני מתכבד לפתוח את ישיבת הוועדה.
יואב קיש: על סדר היום קביעת ועדות לדיון.
יואב קיש: לפני שנתחיל, אני בטוח שכולם מצטרפים אלי בהשתתפות בצער המשפחות מהפיגוע הנוראי מאתמול.
יואב קיש: אירוע טרור שבו נרצחו שירה צור, יעל יקותיאל, שיר חג'אג' וארז אורבך השם יקום דמם.
יואב קיש: זה מזכיר לנו לצערי, בהבזק של רגע, באיזו מציאות אנחנו נמצאים.
יואב קיש: מסביבנו מדינות מתפרקות, עם עשרות אם לא מאות אירועים כאלה בשגרה וכמובן שכל אירוע כזה מזעזע אותנו.
יואב קיש: אני בטוח שכולם מצטרפים לברכות של החלמה מהירה לפצועים.
יואב קיש: במעבר חד אני עובר לסדר היום.
יואב קיש: נתחיל בקביעת ועדה להצעת חוק הביטוח הלאומי (תיקון – השוואת קצבת נכות לשכר מינימום), התשע"ו-2016, הצעתו של חבר הכנסת אילן גילאון וקבוצת חברי כנסת.
יואב קיש: אנחנו בדרך-כלל לא עושים את זה, אבל רשות דיבור קצרה לאשר רוכברגר מעמותת "נכה לא חצי בן אדם".
רוכברגר: תודה כבוד היושב-ראש, התבקשתי גם על-ידי העמותה שלנו וגם על-ידי ארגון הנכים בראשות ד"ר עמיחי תמיר, להביע את התמיכה שלנו בהצעת החוק ואנחנו סבורים שהמקום הטבעי שהצעה תידון זו ועדת העבודה והרווחה.
<קריאה: גם פורום הנכים מצטרף לזה.
יואב קיש: חבר הכנסת אילן גילאון בבקשה.
אילן גילאון: בוקר טוב.
אילן גילאון: אי-אפשר שלא להצטרף לדבריך על המציאות הבלתי תקינה הזאת.
אילן גילאון: אם יש דבר שאין לו תקנה זה שהורים צריכים לקבור את הילדים שלהם.
אילן גילאון: זה דבר שלא ברא השטן.
אילן גילאון: אני כמובן מעביר את הניחומים למשפחות, אני לא יודע אם יש בכלל ניחומים במקרה כזה.
אילן גילאון: אני שולח גם החלמה מהירה לפצועים.
אילן גילאון: כל אחד בדרכו אני בטוח שיעשה הכול כדי להפסיק את טבעת הדמים הזאת.
אילן גילאון: אני לא מחפש כרגע מי צודק ומי לא, זה בכלל לא השאלה, כי לצד דברים כאלה הכול מתגמד, אפילו הצעת החוק הזאת.
אילן גילאון: במעבר חד כמו שאדוני אומר, לעניין של הצעת החוק, אני כמובן תומך בשני הארגונים להעביר את ההצעה לוועדת העבודה הרווחה והבריאות.
אילן גילאון: אני רוצה להודות לך על הקולגיאליות והתמיכה שנתת.
אילן גילאון: היו אנשים שרצו לעכב קצת את העניין ואתה לא הסכמת ואני אסיר תודה על כך.
אילן גילאון: ברור לגמרי שהבעיה תהיה קשה יותר לקראת ההעברה לקריאה ראשונה.
אילן גילאון: יכול להיות שתהיינה פשרות מסוימות במסגרת החוק, הן לא יכולות להיות דרמטיות כי החוק הזה הוא דרמטי ובא להתמודד עם הציר שבו עובר קו העוני.
אילן גילאון: אני יודע שיהיו אנשים שיאמרו בטח, יתחילו עם זה, ירצו לתת אחר-כך גם לקשישים.
אילן גילאון: נכון, אנחנו חושבים שצריך להעלות את הרצפה ונדמה לי שזה גם משותף למפלגתך, מתוך שיחות אישיות בתוך המפלגה, חלק מהאנשים העיקה עליהם מאוד המשמעת הקואליציונית.
אילן גילאון: לכן ננסה להיות רציונליים ולהפוך את זה כך שבהחלט זה יוכל להתקיים ולהתקבל כ-2,342 שקלים.
אילן גילאון: זה לא רק קיום בכבוד אלא קיום בכלל ומשם הדברים צריכים להגיע למעלה.
אילן גילאון: דבר אחד שאני בכל זאת רוצה להגיד אותו בזכות האוניברסליות, אני מקווה שאמצא תמיכה כאן וגם בתוך הליכוד לעניין הזה.
אילן גילאון: חייבים ללכת לשיטה שקופה יותר, הגונה יותר של מערכת תשלומי ההעברה מצד אחד ומערכת המיסים מצד שני.
אילן גילאון: אלה מכשירי הרגולציה העיקריים, בסופו של דבר הם רוצים לעשות סדר.
אילן גילאון: כמו שאומרים הצרפתים, את החשבונות הטובים עושים בין חברים טובים.
אילן גילאון: לכן ההתליה של החוק במבחן ההכנסה הוא לא נכון וגם מבחינת חשבונה של המדינה הוא יהיה לא נכון.
אילן גילאון: השיטה של הכפלה ברגלים וחלוקה לשניים היא לא טובה, בטח לא במקרה שקודם כל לא לכל האנשים יש שני רגלים.
אילן גילאון: לכן הייתי רוצה ללכת לקצבה, לסטטוס, אדם מקבל את קצבתו על-פי "מעמדו" אם הוא קשיש ונכה, שיקבל כקשיש ונכה ויצרפו לו את כל זה לסך כל ההכנסה והוא ישלם מיסים לפי מדרגות מס.
אילן גילאון: יש לי כמה רעיונות, שכבות הביניים ואנשים שנמצאים על הסף התחתון בהחלט ישמחו.
אילן גילאון: אצל הסף היותר עליון, פחות.
אילן גילאון: אני אומר את הדברים כי הם קשורים לעניין הקצבה.
אילן גילאון: שמעתי רעיונות על הצעה ממשלתית ואני מאוד מברך על כך.
אילן גילאון: באתי בעצמי לראש הממשלה ואמרתי לו שאני לא מחפש את הקרדיט כאן, אני מחפש את החלוקה לא את התואר של חברותיות אלא את החלוקה האמיתית.
אילן גילאון: לכן עניין האוניברסליות חייב להישמר לאורך כל הדרך.
אילן גילאון: אפשר ללכת לפעימות, אפשר ללכת למדרג, אבל הרעיון הוא להעביר את קו העוני, מקרוב ל-3,000 כמו שהוא היום, ל-5,000, שם להתחיל את הסיפור.
יואל חסון: מה הצעת הקואליציה?
יואל חסון: לאן רוצים להעביר את זה?
יואב קיש: אני אעשה סדר.
יואב קיש: ברור לכולם שהחוק הזה שהגיע מהאופוזיציה ועבר במליאה, בניגוד לדעת הקואליציה, היה מהלך מאוד משמעותי והראה כמה מאמינים בחוק הזה מכל הכיוונים.
יואב קיש: אני יכול להגיד לך שגם אני אישית לא הצבעתי נגד הצעת החוק הזו למרות עמדת הקואליציה.
יואב קיש: תוסיף לזה שמדובר בתקציבים מאוד כבדים לכן זה חייב יהיה לעבור ממשלתית בצורה כזו או אחרת.
אילן גילאון: להזכיר לכולם שבקריאה ראשונה זה צריך לעבור לפחות 50 חברי כנסת.
יואב קיש: חבר הכנסת גילאון גם מבין את זה שהמהלך הזה חייב ללכת יד ביד עם הקואליציה, זה לא יכול להמשיך במוד של בניגוח.
יואב קיש: אחד הכלים של הקואליציה, חבר הכנסת חסון, זו הוועדה הזו והרוב שיש לקואליציה בוועדה הזו.
יואב קיש: לצורך העניין, הקואליציה יכלה ודברו אתי על זה, לשמור את זה עוד כמה חודשים.
יואב קיש: לתפיסתי זה לא ראוי במקרה הספציפי הזה להשתמש בכוח של הוועדה, אמרתי לחבר הכנסת גילאון שייתן לי לסיים את התקציב ואנחנו נתכנס אחרי התקציב ונעביר את זה.
יואב קיש: אני בדעתו של חבר הכנסת גילאון שהצעת החוק הזאת צריכה ללכת לוועדת העבודה והרווחה אין מקום אחר.
יואב קיש: חבר הכנסת גילאון דיבר על כך שלא השתמשנו בכלי של ועדת הכנסת כדי לעכב את הצעת החוק.
יואב קיש: אני חוזר ואומר שנושא קצבאות, נכים וקשישים חייב לקבל שדרוג.
יואב קיש: מה שנתנו בתקציב האחרון לא מספק.
יואב קיש: נהיה חייבים ללכת למודל של פעימות כי הסכומים הם מאוד גבוהים.
יואב קיש: אבל ההבנה הזו חייבת לחלחל לאוצר, שהגיע הזמן לשנות את סדרי העדיפויות בעניין.
יואב קיש: אני מניח שאת העבודה הזו תעשו בעיקר בוועדת העבודה והרווחה, יחד עם היושב-ראש אלי אללוף.
יואב קיש: בסך הכול אני מאוד מקווה שנגיע למתווה שיעשה טוב ויפתור את מצוקת העוני במגזרים האלה, שלא מסוגלים לעבוד, בין אם אלה קשישים או נכים ברמות של חוסר מסוגלות לעבוד ואז זו ההכנסה היחידה שלהם וראוי שלפחות תגיע אליהם משכורת מינימום.
יואב קיש: אני יכול להגיד לך דבר נוסף שחשבתי עליו, זה המנגנון של ההצמדה.
יואב קיש: הייתי מצמיד את זה לשכר מינימום , הייתה לי הצעת חוק שלא הצלחתי לקדם, שאמרתי, בוא נצמיד לעלייה בשכר מינימום.
יואב קיש: שכר מינימום עולה ב-400 שקל, שזה יעלה ב-400 שקל.
יואב קיש: בלא מעט מקרים זה גם הגיוני כי אותם נכים מעסיקים מטפלים שהם צריכים לשלם להם שכר מינימום ואז העלייה בשכר מינימום גוררת הוצאות נוספות אצל הנכים בהעסקה.
אילן גילאון: אדוני צודק רק שיש פער של 13 שנים בעליה הזאת.
אילן גילאון: לכן צריך לעדכן ואז להצמיד.
יואב קיש: לעדכן ואז להצמיד לעליה.
יואל חסון: אני מבקש לברך את חבר הכנסת גילאון על המאבק ועל ההצלחה החשובה הזאת.
יואל חסון: כמו שאמר היושב-ראש, בעיני זו לא עוד הצעת חוק אופוזיציונרית שהצליחה לעבור בטעות מתחת לרדאר.
יואל חסון: אני בטוח שהרבה מחברי הכנסת, גם הקואליציה וגם האופוזיציה הרגישו שזה חוק שהוא מעבר למאבקים פוליטיים של קואליציה ואופוזיציה וצריך להניע את תיקון העוול הזה.
יואל חסון: אנחנו מניעים את תיקון העוול הזה ואני שמח לשמוע את דבריך ומקווה מאוד שזה יוביל להסכמה ממשלתית ולבניית תהליך או מתווה שישווה את קצבת הנכות לשכר המינימום הכי קרוב שניתן.
יואל חסון: רואים את זה כל-כך הרבה שנים בכנסת, מסתובבים אנשים שמנסים לקדם ולדחוף את זה וזה היה רגע מכונן שזה באמת קרה.
יואל חסון: אני מקווה שתהיה גם תוצאה אמיתית בסוף הדרך ושזה יעבור לוועדה יחד עם הממשלה, כי זה באמת חוק שלא יוכל לעבור בכוח.
יואל חסון: זה חוק שצריך לעבור עם הממשלה אבל לפעמים הכנסת היא זו שמניעה תהליכים וגורמת לממשלה להבין שהגיע הזמן לקבל החלטות.
דב חנין: אני רוצה לברך גם על גישתך וגם על דבריך בדיון הזה.
דב חנין: אכן, לגבי נכים וקשישים, אותם אלה שלא יכולים לעבוד, אנחנו חייבים לשנות את הגישה.
דב חנין: הייתי רוצה שתוביל בקואליציה תהליך של חשיבה, כי זה לא נכון שנמשיך להתגושש על הדברים האלה.
דב חנין: מי שצריך לעשות שינוי תפיסה זה קודם כל אנשי משרד האוצר.
דב חנין: זה יעלה כסף אבל זה כל-כך צודק וכל-כך מתבקש.
דב חנין: זו הדרך הכי אלמנטארית לצמצם עוני, על-ידי קצבאות נכים ועל-ידי קצבאות קשישים.
דב חנין: לכן אני מאוד מקווה שבשתי הגזרות האלה נוכל להתקדם במהירות, בהסכמה בין קואליציה ואופוזיציה, זו הדרך הנכונה לעשות את זה.
עבדאללה אבו מערוף: אני כמובן מצטרף לברכות על הצעת החוק הזו ועל דברי היושב-ראש להצעת חוק מוצמדת של דב חנין כשהחוק יעבור.
עבדאללה אבו מערוף: זה לא רק מצמצם את העוני, צמצום העוני הוא לא רק קצבאות, זה נותן מענה טוב לכל המצב הקיים והעגום של הנכים.
עבדאללה אבו מערוף: אני מכיר את הנושא, כמו שאר חברי הכנסת, מקרוב.
עבדאללה אבו מערוף: לכן אני חושב שהדבר הנכון שיעשה האוצר ואנחנו כחברי כנסת, כמובן שנדון על החוק ויש הרבה דברים שאפשר לעשות, זה מובן מאליו.
עבדאללה אבו מערוף: אבל החוק חייב לעבור ואני מברך על הדיון.
עבדאללה אבו מערוף: אנחנו נעשה את הדבר הנכון מבחינת צמצום - - - האזרחים, גם מבחינת הלחימה בעוני.
עבדאללה אבו מערוף: אלה מדדים שלצערי הרב מדינה מפגרת בהם, לא נגיע עם החוק הזה ל-OECD , אבל בכל זאת נתקרב לאחוזים טובים וזה גם טוב.
מיקי לוי: אני מצטרף לשאר אבל יש מילה אחת שצריך לשים לה כותרת וזו "דרמה".
מיקי לוי: דרמה שאחרי כל-כך הרבה שנים שחבר הכנסת גילאון מנסה לקדם את זה, אנחנו סוף סוף רואים אור בקצה המנהרה.
מיקי לוי: ברור לי לחלוטין שזה לא ילך בכוח ולא בתרגילים פוליטיים כאלה ואחרים.
מיקי לוי: ברור שצריך ללכת בהסכמה ולראות יחד עם האוצר, אני בא מהמסדרונות האלה ואני אומר לכם יש כסף.
מיקי לוי: יש כסף.
יואב קיש: זה לא חוכמה להגיד שיש כסף, היית שם ולא עשית, אז מה החוכמה.
מיקי לוי: אם כבר הערת, אז אני אשיב לך.
מיקי לוי: השר מהמפלגה שלך השאיר לי גירעון של 39 מיליארד שקל, 3.8%.
מיקי לוי: המהלכים שעבדך הנאמן עשה ברשות המסים: תוספת של 400 תקנים, שינוי תפיסת האכיפה, הוצאה של 108,000 מכתבים לחייבים - -
יואב קיש: עשיתי טעות.
מיקי לוי: - - פשוט ארגנתי משטרת מסים קטנה.
מיקי לוי: לא כדאי לך להתחרות אתי בעניין הזה.
מיקי לוי: כל המהלכים האלה הביאו לגבייה עודפת ב-2015 וגם ב-2016 ואני מברך על כך.
מיקי לוי: יש כסף וזו ההזדמנות לתת את הכסף הזה ולתקן עוול רב שנים.
מיקי לוי: ברכות לחבר הכנסת גילאון.
יואב קיש: אני מעלה להצבעה את העברת הצעת חוק הביטוח הלאומי (תיקון – השוואת קצבת נכות לשכר מינימום), התשע"ו-2016 של חבר הכנסת אילן גילאון וקבוצת חברי כנסת, לוועדה.
יואב קיש: אנחנו ממליצים על ועדת העבודה הרווחה והבריאות.
יואב קיש: ההצבעה התקבלה.
יואב קיש: יישר כוח.
יואב קיש: הצעת חוק המכר (דירות) (תיקון – זכות להחלפת חברת ניהול), התשע"ו-2016.
יואב קיש: חבר הכנסת מיקי לוי תציג בבקשה.
מיקי לוי: אדוני היושב-ראש, חברי חברי הכנסת.
מיקי לוי: ענייננו בחוק המכר, משבר הדיור מתמשך מזה למעלה מעשור ובין יתר המשקולות, או אבני הרחיים שמונחות על כתפיהם או צוואריהם של אותם רוכשים, פתאום נוצרה מגבלה חדשה, שהרוכשים שהיו בני מזל וכבר רכשו את הדירות, לא יכולים להתארגן אתה.
מיקי לוי: קבלן, לפני שהוא מוסר את הבניין מעביר את אחזקת הבניין לחברת ניהול.
מיקי לוי: טוב שכך, כי באמת בשנה הראשונה יש הרבה בעיות וצריך לתקן ויש כל מיני כשלים בבניין עצמו וטוב להריץ את הבניין עם חברה, שהיא חברה מקצועית.
מיקי לוי: אבל ראה זה פלא, חלק גדול מהקבלנים חותמים על חוזה, לכאורה בשם הדיירים, כי בחוזה בין הקבלן לבין הדייר, או בין היזם לבין הדייר, מוכנסת פסקה או סעיף שאומר שההתקשרות לחברה תהיה באמצעות הקבלן.
מיקי לוי: ההתקשרות הזו היא בין שלוש לחמש שנים.
מיקי לוי: אז מה קורה, הדיירים כבולים בהסכם כובל בין שלוש לחמש שנים עם חברת אחזקות.
מיקי לוי: בדקתי את הנושא ואני אומר משהו שעושה הרבה שכל, בואו ניתן לקבלן אישור.
מיקי לוי: הרבה פעמים גם הקבלן מקבל מהצד - - -
יואב קיש: יש הצעת חוק ספציפית ממשלתית שדנה בנושאים האלה.
יואב קיש: איפה היא עומדת?
יואב קיש: היא עברה קריאה ראשונה?
יואב קיש: היא בהכנה בין ראשונה לשנייה ושלישית?
יואב קיש: לא עברה שלישית?
יואב קיש: אתה רוצה להצמיד אותה להצעה הממשלתית?
מיקי לוי: אם הממשלתית כבר קיימת, אני אצמיד אותה.
מיקי לוי: אני שמח, לא חשוב לי שזה יירשם על שמי, חשוב לי שנגיע ליעד.
יואב קיש: יש לי גם בנושא מעליות את אותו דבר.
מיקי לוי: זה ייתן פשוט תחרות חופשית בשוק.
יואב קיש: אז אתה מסכים שזה ילך לוועדת הכלכלה.
מיקי לוי: ברצון רב.
יואב קיש: זה נראה לי הדבר הכי נכון.
יואב קיש: אני מעלה להצבעה על העברה לוועדה של הצעת חוק המכר (דירות) (תיקון – זכות להחלפת חברת ניהול), התשע"ו-2016 של חבר הכנסת מיקי לוי.
יואב קיש: אנחנו ממליצים להעביר אותה לוועדת הכלכלה להמשך דיון, יחד עם הצעת חוק ממשלתית בנושא.
יואב קיש: מי בעד שירים את ידו?
יואב קיש: אני דוחה כרגע את ההצבעה על הצעת חוק תאגידי המים משום שחבר הכנסת איציק שמולי המציע לא פה ולא נמצאים פה חברי כנסת מקבוצת חברי הכנסת.
<קריאה: אני נמצא ואני מסכים.
יואב קיש: אתה לא נמצא, זה חוק חדש.
יואב קיש: זה חוק שאני הובלתי והחתמתי את חבר הכנסת איציק שמולי ראשון ואחריו את אלי כהן ואחריהם יש רק חברי כנסת מהליכוד שכביכול יצאו מהחוק וזה החוק שעובר.
יואב קיש: אנחנו נחכה לחבר הכנסת שמולי ולכן זה לא יעבור לדיון היום.
יואב קיש: נחכה גם לחבר הכנסת אורן חזן להצבעה על חוק הדגל.
יואב קיש: נחכה לחברת הכנסת שולי מועלם לחוק התקשורת.
יואב קיש: אלא אם יש מישהו מהבית היהודי שיתקשר אליה לשאול אם היא רוצה דיון בהיעדרה.
יואב קיש: כרגע אנחנו עוברים לנושא הבא.
יואב קיש: הנושא הבא, בחירת ממלא מקום ליו"ר הכנסת בעת העדרו מהארץ.
<אתי בן יוסף: מזכירת הכנסת צריכה להגיע כל רגע.
יואב קיש: אפשר לחסוך לה את ההגעה.
יואב קיש: בידי מכתב ממזכירת הכנסת ירדנה מלר-הורוביץ, בנושא בחירת ממלא מקום ליו"ר הכנסת בעת העדרו מהארץ.
יואב קיש: יושב-ראש הכנסת עתיד לצאת ביום רביעי 11.1.17, י"ג בטבת, זה בעוד יומיים ולשוב ארצה ביום שישי 13.1.17.
יואב קיש: בהתאם לתקנון, יושב-ראש הכנסת ממליץ בפני ועדת הכנסת כי את מקומו ימלא סגן יושב-ראש הכנסת, חבר הכנסת יצחק וקנין.
יואב קיש: אני בעד לקבל.
יואב קיש: נעבור לנושא הבא שעל סדר היום.
יואב קיש: בקשת יושב-ראש ועדת הכלכלה להעברת הצעת חוק התקשורת (בזק ושידורים) (תיקון - דואר זבל), התשע"ז-2016 מוועדת המדע והטכנולוגיה לוועדת הכלכלה.
יואב קיש: יש הסכמות?
<אתי בן יוסף: יש הסכמות.
<אתי בן יוסף: יש הסכמה של יושב-ראש ועדת המדע.
יואב קיש: בדברים אני נוהג לא להתערב ברגע שאני רואה הסכמות של ראשי הוועדות.
יואל חסון: אבל אני כן נוהג להתערב.
יואב קיש: אתה רוצה להגיד משהו?
יואל חסון: אני חושב שאתה צודק שאתה לא מתערב.
יואב קיש: אני מתערב רק כשאין הסכמות.
יואל חסון: צריך ללמוד גם במקרים אחרים להתערב פחות.
יואב קיש: אני מציע לקבל את הסיכום בין יושבי-ראש הוועדות.
יואב קיש: אנחנו ממליצים להעביר את הצעת חוק התקשורת (בזק ושידורים) (תיקון - דואר זבל), התשע"ז-2016 מוועדת המדע והטכנולוגיה לוועדת הכלכלה.
יואב קיש: נעבור לנושא הבא.
יואב קיש: הצעת חוק ממשל זמין, התשע"ו-2016>
יואב קיש: בקשה נוספת של יושב-ראש ועדת המדע והטכנולוגיה להעברת הצעת חוק ממשל זמין, התשע"ו-2016 מוועדת חוקה חוק ומשפט לוועדת המדע והטכנולוגיה.
יואב קיש: לדעתי גם פה יש הסכמה משני ראשי הוועדות.
<אתי בן יוסף: יש הסכמה.
יואב קיש: לכן על אותו עיקרון, אני ממליץ לקבל את ההסכמות.
יואב קיש: אנחנו עוברים לבקשת חבר הכנסת דב חנין להעברת דיון מהיר בנושא צו הסגירה למפעל כרמל אולפינים מוועדת חוץ וביטחון לוועדת הפנים והגנת הסביבה.
יואב קיש: אגב, אני רוצה להקריא את סעיף ו', יש הצעה לדיון בהצעה לסדר בנושא "סכנת מצבור הדלקים והחומרים המסוכנים במפרץ חיפה תחת השריפות", של חברת הכנסת יעל כהן פארן.
דב חנין: ועוד חברי כנסת.
יואב קיש: היום דברתי אתה והיא אמרה שדווקא היא הייתה רוצה את זה בוועדת חוץ וביטחון.
יואב קיש: נכון שכרמל אולפינים זה לא בדיוק סכנת הדלקים, אבל יכול להיות שיש ביניהם גם אלמנטים משותפים, לכן העליתי את זה.
יואב קיש: אני מבין שהדיון הועבר לוועדת חוץ וביטחון, עדיין לא התקיים דיון ואתה מבקש להעביר את זה לוועדת הפנים והגנת הסביבה.
יואל חסון: כמה זמן לא התקיים דיון?
דב חנין: די הרבה זמן.
דב חנין: ברשותך אפרט את פרטי העניין.
דב חנין: הדיון הזה נקבע לוועדת החוץ והביטחון למרות שהסוגיה המרכזית פה היא סוגיה סביבתית.
דב חנין: אנחנו מדברים על מפעל שמייצר נזקים לסביבה.
יואב קיש: למה זה נקבע לוועדת חוץ וביטחון?
דב חנין: זה נקבע לוועדת חוץ וביטחון מכיוון שיש חוות דעת של המל"ל בעניין של סגירת מפעל כרמל אולפינים.
יואב קיש: וזו הסיבה שזה בוועדת חוץ וביטחון?
יואב קיש: הייתה חוות דעת להשארתו פתוחה, לא לסגירתו?
דב חנין: להשארתו פתוחה.
דב חנין: אדוני מדייק, חוות דעת להשארתו פתוחה.
דב חנין: למה צריך להשאיר את המפעל פתוח?
דב חנין: הייתה חוות דעת של המועצה לביטחון לאומי.
דב חנין: אני אתאר לך את ההתפתחות שהייתה אחרי ההחלטה הזו.
דב חנין: בעקבות פניית יושב-ראש ועדת החוץ והביטחון של הכנסת ובאישורו, עיינתי בחומרים בוועדת החוץ והביטחון, בחוות הדעת של המל"ל.
דב חנין: מטבע הדברים, מכיוון שהמסמך נושא כותרת של הגבלה ביטחונית, נדמה לי ששמור, אבל אני לא בטוח בזה.
ירדנה מלר-הורוביץ: סליחה על ההפרעה, האם דנתם כבר בנושא?
יואב קיש: אישרנו.
יואב קיש: אמרתי שנחסוך לך את ההגעה.
יואב קיש: אף אחד לא אמר לך?
יואב קיש: הנחנו שיש לך סיבה טובה שלא הגעת.
ירדנה מלר-הורוביץ: > אנחנו בלשכת היושב-ראש, יושבים על הסכמות.
דב חנין: מטבע הדברים מכיוון שהמסמך שבו עיינתי נושא כותרת של הגבלה ביטחונית, אני לא יכול בדיון הזה לפרט ולדבר עליו.
דב חנין: אבל אני יכול לומר שאחרי שעיינתי במסמך ועברתי עליו בקפדנות, אני מצטרף לדעתו של יושב-ראש ועדת החוץ והביטחון חבר הכנסת דיכטר, שמצא גם הוא שאין סיבה לקיים את הדיון הזה בוועדת החוץ והביטחון ולכן פנה אלי.
דב חנין: ועדת החוץ והביטחון היא ועדה עמוסה, היא גם מתנהלת בנהלים מיוחדים ואני חושב שכאשר יושב-ראש ועדת החוץ והביטחון עצמו משתכנע שאין סיבה לנהל את הדיון אצלו, אני אומר את זה בצניעות, גם אני, שאני לא מגיע מהתחום הביטחוני, אבל קראתי את המסמך בקפדנות רבה וניסיתי להבין אם יש מניעה, משהו שהוא סודי שמונע מאתנו לקיים דיון בשאלה האם צריך להשאיר את המפעל הזה פתוח או לסגור אותו, הגעתי למסקנה שאין שום מניעה כזו.
דב חנין: יושב-ראש ועדת החוץ והביטחון, גם הוא הגיע למסקנה שאין מניעה כזאת.
דב חנין: לכן אני חושב שאין סיבה להשאיר את הדיון הזה בוועדת החוץ והביטחון.
דב חנין: במידה ובמהלך הדיון תתעורר שאלה שיש בה סודיות ביטחונית, שאני אגב אני לא צופה אותה לאור החומר הקיים לפחות, גם בידי יושב-ראש ועדת הפנים יש את האפשרות להחליט על כך שחלק מהדיון יהיה חסוי או סגור או לא לפרסום.
דב חנין: אבל אין סיבה למנוע שהוועדה הרלוונטית שצריכה לעסוק בנושא הזה ועוסקת בנושא הזה של סיכונים סביבתיים, תעסוק בו.
דב חנין: אני רק רוצה להשלים את התייחסותי בכך שלפני שנתיים אני עצמי עמדתי בראש ועדת משנה של ועדת פנים והגנת הסביבה, שעסקה בשאלות של תכנון וסבביה במפרץ חיפה.
דב חנין: גם אנחנו, במהלך הדיונים שלנו, נחשפנו לחומרים שבחלקם יש היבטים ביטחוניים.
דב חנין: אבל לא הייתה שום סביה לא לעסוק בהם באותה ועדת משנה ועסקנו בהם כמוש מתחייב מן החומרים האלה.
<ארבל אסטרחן: יש בעיה טכנית אפשר לומר, שתקנון הכנסת קובע שכאשר מדובר בדיון מהיר, מאחר והוועדות חייבות לדון באופן מהיר, אז בקשה להעברה מוועדה לוועדה יכולה להימסר ביום החלטת הנשיאות ולא כמה זמן אחרי זה.
<ארבל אסטרחן: הייתי אומר שזה נושא שיכול להיות שוועדת הכנסת יכולה לסטות בו מהתקנון אם החלטה מתקבלת פה אחד ולא באופן תקדימי.
<ארבל אסטרחן: אבל צריך לדעת את זה כי מידי פעם שואלים אותי חברי כנסת האם נכון להעביר ואני אומרת להם שאם לא הגישו את הבקשה בו ביום, התקנון לא מאפשר את זה.
יואב קיש: יש הסכמה של יושב ראש ועדת חוץ וביטחון?
<ארבל אסטרחן: כן אבל העניין הוא שכתוב בתקנון " אם תחליט נשיאות הכנסת להעביר הצעה לדיון מהיר לוועדה, רשאית ועדת הכנסת להעבירו לוועדה אחרת אם ביקש זאת בו ביום אחד מאלה" ואז כתוב לנו מי יכול לבקש, המציע, יושב-ראש הוועדה שזה עבר אליו, יושב-ראש ועדת אחר.
<ארבל אסטרחן: ברגע שנגמר אותו יום בו החליטה הנשיאות, אי-אפשר להגיש בקשה להעברה.
דב חנין: אלא אם כן אנחנו בהסכמות.
<ארבל אסטרחן: יש הוראה בתקנון שלא עושים בה שימוש רב, שמאפשרת לוועדת הכנסת בעניינים מסוימים, בהסכמה פה אחד של כל המשתתפים בישיבה, לסטות מהוראות התקנון, בעיקר בעניינים טכניים לא מהותיים של חקיקה.
<ארבל אסטרחן: כתוב במפורש שהחלטה כזו לא תהווה תקדים.
יואב קיש: חבר הכנסת דיכטר נתן לנו התייחסות?
יואב קיש: מישהו רוצה להתייחס ספציפית לנושא?
אמיר אוחנה: כחבר ועדת חוץ וביטחון אני יכול לאשר את מה שאמר חבר הכנסת חנין, לא ספציפית לגבי הדיון הזה, אלא באופן כללי יש קושי להעלות הצעות לסדר בוועדת חוץ וביטחון, זה כמעט לא קורה בגלל העומס של הוועדה.
יואב קיש: בסופו של דבר הנושא שעל הפרק הוא האם הדוח של המל"ל, כמה הוא חשוב לנושא ומה הרגישות הביטחונית שלו.
יואב קיש: אני לא קראתי אותו ואני לא מכיר אותו.
יואב קיש: אני סומך על דבריו של חבר הכנסת חנין ומעבר לכך אני גם מזכיר שכל ועדה יכולה לעשות כינוס חסוי או סודי ביותר ולמנוע חשיפה של פרוטוקולים החוצה.
יואב קיש: אין ספק שנושא המל"ל יהיה חשוב לדיונים לכן אי-אפשר יהיה להתעלם ממנו ואז עולה השאלה עד כמה הרגישות של המל"ל והדו"ח.
יואב קיש: מכיוון שאני לא מכיר, נחכה לשמוע מה אומר ראש ועדת חוץ וביטחון ואז נתייחס לזה.
יואב קיש: אם ליושב-ראש ועדת חוץ וביטחון אין התנגדות אנחנו יכולים לקבל את זה והמשמעות היא שאנחנו צריכים לקבל את זה פה אחד.
<ארבל אסטרחן: בגלל הסטייה הזו מהתקנון.
יואב קיש: מעבר לזה יש את ההצעה של חברת הכנסת יעל פארן ומשום שהיא לא נמצאת פה, אני דוחה את הדיון גם בזה.
יואב קיש: אני מקבל שיושב-ראש ועדת חוץ וביטחון מסכים.
יואב קיש: אם כך, אני נכון להיענות לבקשתו של חבר הכנסת חנין ואני מציע שנקבל את זה פה אחד כדי שהנושא יוכל לעלות לדיון בוועדת הפנים.
יואב קיש: אני חוזר לסעיף של חברת הכנסת שולי מועלם, להעברת הצעת חוק התקשורת (בזק ושידורים)(תיקון – חובת סינון אתרים פוגעניים), התשע"ו-2016.
יואב קיש: איפה זה צריך להיות?
<ארבל אסטרחן: בוועדת הכלכלה.
יואב קיש: המלצת הלשכה המשפטית זו ועדת הכלכלה.
יואב קיש: אני רואה שיש בקשה מיושב-ראש ועדת המדע והטכנולוגיה שזה יעבור אליו.
יואב קיש: מישהו דיבר אתו?
יואב קיש: גם יושב-ראש ועדת הכלכלה מבקש להעביר אליו.
יואב קיש: אני רואה את זה בהערות.
<ארבל אסטרחן: אולי זה היה במליאה.
דב חנין: נראה לי שהצד הרלוונטי הוא בכל זאת יותר הצד הכלכלי ולא הטכנולוגי.
יואב קיש: נהוג לשמוע את דעתם של יושבי הראש.
יואב קיש: היא בקשה ועדת חוץ וביטחון.
דב חנין: אני מעדיף ועדת פנים, מתוך אותה גישה.
יואב קיש: אני גם בעד.
יואב קיש: מניסיון שלי ועדת חוץ וביטחון לא מגיעה לזה.
יואב קיש: נבדוק מה אומר חבר הכנסת מקלב ובינתיים נמשיך הלאה.
יואב קיש: <קביעת ועדה לדיון בהצעה לסדר היום בנושא הצעה לסדר-היום בנושא: "סכנת מצבור הדלקים והחומרים במסוכנים במפרץ חיפה תחת השריפות".
יואב קיש: אני מציע ועדת הפנים וכדאי שזה יהיה פה אחד.
מיקי לוי: אני מבקש שהיום הזה ייכנס לפרוטוקול כיום היסטורי, כולם מצביעים בעד פה אחד.
מיקי לוי: איפה הצעקות?
יואב קיש: לגבי חוק התקשורת של חברת הכנסת מועלם, אני נברר מה אומר חבר הכנסת מקלב, יושב-ראש ועדת המדע לגבי זה.
יואב קיש: אני דוחה את הדיון, נדון על זה בצורה מסודרת בישיבה הבאה.
יואב קיש: תודה רבה לכולם, הישיבה נעולה.
יואב קיש: נמצאת אתנו כאן גם אפרת פוקס שאמונה על הקשר בין הממשלה לכנסת.
איילת נחמיאס ורבין: אפרת פוקס האלילית.
יואב קיש: ברכות לחזרתך לעבודה אחרי חופשת לידה כזו מרעננת.
איילת נחמיאס ורבין: לי היא חסרה מאוד.
יואב קיש: אנחנו בדיון על קביעת שעת שאלות.
יואב קיש: הייתה לי שיחה ארוכה לגבי התקנון ולגבי המועדים.
יואב קיש: אני חייב להגיד שני דברים.
יואב קיש: ראשית, העבודה פה בכנסת, תמיד כשזה נגע למשרד ראש הממשלה הייתה בתיאום מסודר ומראש.
יואב קיש: נוצרה סיטואציה שלפי מה שהבנתי – אפרת פוקס, תתקני אותי אם אני טועה – הייתה חשיבה שאם זה לא ב-9 בינואר אז אנחנו מחכים להודעה לתיאום, שלא הגיעה.
יואב קיש: אני נקראתי לעניין רק היום, קיבלתי טלפון.
יואב קיש: אמרתי: מה קורה?
יואב קיש: החלטתי שנכנס את הוועדה ונדון.
יואב קיש: לכן מבחינתי ההודעה על קביעת דיון התקבלה היום.
יואב קיש: הצעתי 6 בפברואר, ולעשות ב-30 בינואר את הדיון בוועדת החוץ והביטחון.
יואב קיש: את כנציגת האופוזיציה, אם תגידי שאת מקבלת את זה – כך יהיה.
יואב קיש: אם תגידי שלא – נקדים את ראש הממשלה ל-30 בינואר, לשעת שאלות, נבטל את הדיון בוועדת החוץ והביטחון ונדחה אותו ל-6 בפברואר.
איילת נחמיאס ורבין: אני לא מצליחה להבין.
יואב קיש: אני סיימתי.
יואב קיש: אני אומר עוד פעם, היה לי דיון על זה עם ארבל אסטרחן, הסברתי לה את השיקולים, גם את הנושא של ההודעה והתיאום.
יואב קיש: כרגע אני רוצה מבחינתי לעמוד במגבלה של התקנון, לקבוע מהיום לעוד שבועיים.
יואב קיש: אם האופוזיציה מוכנה אשמח לדחות את זה בשבוע נוסף.
איילת נחמיאס ורבין: אני רוצה להציג את הדברים כי חלק מן הדברים האלה גם אמרת הבוקר.